Neuvoston direktiivi 94/24/EY, annettu 8 päivänä kesäkuuta 1994, luonnonvaraisten lintujen suojelusta annetun direktiivin 79/409/ETY liitteen II muuttamisesta



Virallinen lehti nro L 164 , 30/06/1994 s. 0009 - 0014

Suomenk. erityispainos Alue 15 Nide 13 s. 0194

Ruotsink. erityispainos Alue 15 Nide 13 s. 0194



NEUVOSTON DIREKTIIVI 94/24/EY, annettu 8 päivänä kesäkuuta 1994, luonnonvaraisten lintujen suojelusta annetun direktiivin 79/409/ETY liitteen II muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan, ottaa huomioon komission ehdotuksen(1), ottaa huomioon talous- ja sosiaalikomitean lausunnon(2), noudattaa perustamissopimuksen 189 c artiklassa määrättyä menettelyä, sekä katsoo, että luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY(3) liitettä II olisi mukautettava linnuston tilannetta koskevien uusien tietojen huomioon ottamiseksi, useat jäsenvaltiot ovat pyytäneet komissiota muuttamaan liitettä II/2, jotta siihen lisättäisiin tiettyjä lajeja, joita ei tähän mennessä ole saanut metsästää, edellä mainitun direktiivin 7 artiklan 4 kohdassa jäsenvaltiot velvoitetaan varmistamaan, että metsästyksen yhteydessä noudatetaan kyseisten lintulajien järkevän hyödyntämisen ja ekologisesti tasapainoisen sääntelyn periaatteita, tiettyjä lajeja voidaan niiden maantieteellisen levinneisyyden ja tietyissä maissa vallitsevan populaatiotason vuoksi metsästää tai säännellä paikallisesti, joten joitakin liitteen II/2 lisäyksiä koskevia pyyntöjä voidaan hyväksyä, lajit Limosa limosa, Limosa lapponica ja Numenius arquata on poistettava liitteestä II/2 Italian osalta maailmanlaajuisesti uhanalaisen Numenius tenuirostis -lajin suojelemiseksi, koska ne saatetaan helposti sekoittaa tähän lajiin elintapojensa ja ulkonäkönsä samankaltaisuuden vuoksi, ja liitteessä II/2 mainittujen lajien metsästyksen salliminen on jäsenvaltioille vapaaehtoista, ja ne voivat käyttää hyväkseen tätä mahdollisuutta tai jättää sen hyödyntämättä; tämän vuoksi niiden ei tarvitse toteuttaa toimenpiteitä sitä varten, ja jos ne päättävät toimia tällä tavoin, ne voivat toimia samoin myös tämän direktiivin täytäntöönpanolle säädetyn päivämäärän jälkeen, ON ANTANUT TÄMÄN DIREKTIIVIN: 1 artikla Korvataan direktiivin 79/409/ETY liite II/2 tämän direktiivin liitteellä. 2 artikla Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 30 päivään syyskuuta 1995 mennessä. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten nämä viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Luxemburgissa 8 päivänä kesäkuuta 1994. Neuvoston puolesta Puheenjohtaja E. PAPAZOI (1) EYVL N:o C 255, 2.10.1992, s. 5 (2) EYVL N:o C 191, 22.7.1991, s. 14 (3) EYVL N:o L 103, 25.4.1979, s. 1. Direktiivi sellaisena kuin se on viimeksi muutettuna direktiivillä 91/244/ETY (EYVL N:o L 115, 8.5.1991, s. 41). LIITE ANEXO II/2 - BILAG II/2 - ANHANG II/2 - ÐAPATHMA II/2 - ANNEX II/2 - ANNEXE II/2 - ALLEGATO II/2 - BIJLAGE II/2 - ANEXO II/2 >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON>